препоръчано писмо с обратна разписка. Върху плика със заявлението кандидатът посочва: обектът –предмет на търга, името на участника; адресът за кореспонденция; телефон за връзка и електронен адрес. Предлаганата цена се представя в отделен запечатан непрозрачен плик с надпис „Предлагана цена”, поставен в плика със заявлението за участие.

- 5.3. При приемане на заявлението за участие върху плика се отбелязват

поредният номер, датата и часът на получаване, като посочените данни се записват във входящ регистър, за което на приносителя се издава документ. Не се приема за участие и се връща на участника заявление, което е в незапечатан плик с нарушена цялост илипрозрачен плик или е подадена след изтичане на крайния срок за получаване на оферти. Такова заявление се връща незабавно на кандидата и това обстоятелство се отбелязва в съответния входящ регистър. 5.4. Всеки участник в процедурата има право да представи само една оферта. Офертите следва да отговарят на изискванията, посочени в настоящите указания и да бъдат оформени по приложените в документацията образци. Всички документи и заявлението за участие се подписват от лицето, което представлява кандидата, съгласно актуалното удостоверение за вписване в търговския регистър. Когато кандидатът се представлява от няколко лица заедно, документите се подписват от всички представляващи или се прилага нотариално заверено пълномощно за другите представляващи. Документите могат да бъдат подписани и от трето лице, упълномощено с нотариално заверено пълномощно за целта. Върху всеки подпис се полага печат на търговеца. Всички копия на представените документи се заверяват с подпис и печат на търговеца. 6. Време и начин за оглед на обекта: Извършва се всеки работен ден от 09:00 ч. до 15:30 ч. от 06.10.2022 г. до 04.11.2022 г. на място на адрес: ПГ по ТС „М.В. Ломоносов“ – ДОБРИЧ. 7. Дата, място и час на провеждане на конкурса: Търгът ще се проведе на 07.11. 2022 г., от 10:30 часа в Заседателната зала на на ПГ по ТС „М.В. Ломоносов“ – ДОБРИЧ. Търгът може да се проведе в случай, че поне един кандидат е подал заявление за участие и писмено ценово предложение, отговарящо на нормативните изисквания и условията за провеждане на търга. В деня и часа на търга Председателят на комисията проверява присъствието на членовете ѝ и обявява откриването на процедурата. Комисията отбелязва в протокола за разглеждане, оценяване и класиране на ценовите предложения входящите номера на заявленията за участие на кандидатите, имената и/или наименованията им, платежните документи за внесения депозит, другите обстоятелства по редовността на подадените документи и предложените наемни цени. Редовно подадените документи се класират в низходящ ред според размера на предложената цена. Директорът на ПГ по ТС „М.В. Ломоносов“ – ДОБРИЧ обявява със Заповед класирането и определя кандидата, класиран на първо място за наемател, не по-късно от седем календарни дни от датата на провеждане на търга.

- 8. Списък на документите, които следва да бъдат представени от кандидатите:

Условията в образците от документацията за участие са задължителни за участниците и не могат да бъдат променяни от тях.

- 1. Заявление за участие
- 2. Удостоверение за актуално правно състояние;
- 3. Съдебно удостоверение, че не съм обявен в несъстоятелност;
- 4. Съдебно удостоверение, че не се намирам в производство за обявяване в несъстоятелност;
- 5. Съдебно удостоверениe, че не се намирам в ликвидация;